OpenLLM-France/wikimedia huggingface dataset:
# Talpó mediterrani

El talpó mediterrani (Microtus savii) és una espècie de talpó que es troba a gran part de la península Itàlica i a Sicília.
Té un aspecte semblant al d'altres talpons d'hàbits subterranis, però en gran part de la seva àrea de distribució tampoc coincideixen.
Es troba en prats, pastures, camps, jardins i boscos clars, i s'adapta a ambients humanitzats. És d'hàbits nocturns i fa nius comunitaris subterranis. S'alimenta de plantes herbàcies.

## Referències

* ↑ Amori, G. 2008. Microtus savii. The IUCN Red List of Threatened Species. Version 2014.2. <www.iucnredlist.org>. Consultat el 30 d'agost de 2014.
* 1 2 Aulangier et al.. Guía de los mamíferos de Europa, del norte de África y de Oriente Medio. Bellaterra: Lynx edicions, 2009, pag. 206. ISBN 978-84-96553-52-1.
# Team NSP-Ghost

El Team NSP-Ghost (codi UCI: NSP) va ser un equip ciclista alemany, de ciclisme en ruta que va competir professionalment entre 2011 i 2013, i va tenir categoria continental

## Principals resultats

* Tour de Loir i Cher: Tino Thömel (2013)
* Ronda van Midden-Nederland: Sebastian Forke (2013)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participava en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2011 | 32è | Yannick Mayer (326è) Björn Thurau (326è) |
UCI Àsia Tour
| Temporada | Classificació per equips | Millor ciclista en la classificació individual |
| 2011 | 52è | Markus Eichler (168è) |
| 2013 | 65è | Michael Schweizer (228è) |
UCI Europa Tour
| Temporada | Classificació per equips | Millor ciclista en la classificació individual |
| 2011 | 42è | Tino Thömel (119è) |
| 2012 | 60è | Tino Thömel (180è) |
| 2013 | 41è | Tino Thömel (57è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Teglio Veneto

Teglio Veneto (friülès Tei) és un municipi italià, dins de la ciutat metropolitana de Venècia, però que històricament forma part del Friül. L'any 2007 tenia 2.222 habitants. Limita amb els municipis de Cordovado (PN), Fossalta di Portogruaro, Gruaro, Morsano al Tagliamento (PN) i Portogruaro. El 2006 va celebrar un referèndum per a modificar els límits provincials i integrar-se a Pordenone, però no va obtenir quòrum suficient.

## Administració

Llista d'alcaldes :
| Període | Identitat | Partit |
| 2007- | Sandro Mestriner | Centreesquerra |
# Tammuz

«Tammuz» té aquests significats:
* Tammuz (mes hebreu), mes del calendari hebreu que equival als mesos de juny i juliol
* Tammuz (Calendari babilònic), mes del calendari babilònic
* Tammuz o Dumuzi, déu de la mitologia sumèria germà de les deesses Belili i Bilulu
# Tammy Blanchard

Tammy Blanchard (Bayonne, Nova Jersey, 14 de desembre de 1976) és una actriu estatunidenca de teatre, cinema i televisió. El seu debut va ser en el culebrot Guiding Light. Va rebre l'Emmy Award per la seva interpretació com Judy Garland en el telefilm Life with Judy Garland: Me and My Shadows.

## Filmografia
### Cinema

| Any | Títol | Personatge | Notes |
| 2002 | Stealing Harvard | Noreen Plummer | |
| 2006 | Bella | Nina | |
| 2006 | The Good Shepherd | Laura | |
| 2008 | Cadillac Records | Isabelle Allen | |
| 2009 | Deadline | Rebecca | |
| 2010 | Rabbit Hole | Izzy | |
| 2010 | Union Square | Jenny | |
| 2011 | Moneyball | Elizabeth Hatteberg | |
| 2014 | Into The Woods | Florinda | Pre-producció |

### Televisió

| Any | Títol | Personatge | Notes |
| 1997-2000 | Guiding Light | Drew Jacobs | 43 episodis |
| 2001 | Law & Order: Special Victims Unit | Kelly D'Leah | Episodi: "Consent" |
| 2001 | Life with Judy Garland: Me and My Shadows | Judy Garland | Television movie Primetime Emmy Award for Outstanding Supporting Actress in a Miniseries or a Movie Nominació—Golden Globe Award for Best Supporting Actress – Series, Miniseries or Television Film Nominació—Satellite Award for Best Supporting Actress – Series, Miniseries or Television Film |
| 2002 | Law & Order: Criminal Intent | Sarah Eldon | Episodi: "Tomorrow" |
| 2002 | We Were the Mulvaneys | Marianne Mulvaney | Telefilm |
| 2004 | When Angels Come to Town | Sally Reid | Telefilm |
| 2007 | Sybil | Sybil | Telefilm |
| 2008 | Living Proof | Nicole Wilson | Teleilm |
| 2009 | Empire State | Beth Cochrane | Telefilm |
| 2010 | Amish Grace | Amy Roberts | Telefilm |
| 2010 | Law & Order | Dana Silva | Episodi: "Brazil" |
| 2010 | The Good Wife | Petra Long | Episodi: "Taking Control" |
| 2012 | A Gifted Man | Louise Mitchell | Episodi: "In Case of Heart Failure" |
| 2012 | The Big C | Giselle | 3 episodis |

### Teatre

| Any | Títol | Personatge | Notes |
| 2003-2004 | Gypsy: A Musical Fable | Louise/Gypsy | Nominació—Tony Award for Best Featured Actress in a Musical |
| 2011 | How to Succeed in Business Without Really Trying | Hedy LaRue | Nominació—Tony Award for Best Featured Actress in a Musical |

## Premis i nominacions
### Premis

* 2001: Primetime Emmy a la millor actriu secundària en minisèrie o telefilm per Life with Judy Garland: Me and My Shadows

### Nominacions

* 2002: Globus d'Or a la millor actriu secundària en sèrie, minisèrie o telefilm per Life with Judy Garland: Me and My Shadows

## Referències

* ↑ WORLD EXCLUSIVE! New Confirmed Casting For the INTO THE WOODS Movie, Starring Streep & Depp Broadway World, Retrieved July 27, 2013

## Enllaços externs

* Playbill.com article June 27, 2003 (anglès)
# Tavel (Friburg)

Tavel (Tafers en alemany) és un municipi del cantó de Friburg, cap del districte de la Singine.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Taverna de l'Aigua

La Taverna de l'Aigua és una obra eclèctica de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Habitatge unifamiliar i entre mitgeres, situat al nucli urbà, a la plaça Verdaguer.
Consta de tre plantes i està coberta amb una teulada a doble vessant, i amb ràfec força sobresortit.
A la planta baixa hi ha dos portals dovellats en arc de mig punt, i a sobre, una cornisa motllurada, separa la planta baixa del pis visualment.
A la primera planta hi ha dues finestres quadrangulars amb imposta correguda.
Al pis superior hi ha una gran obertura geminada amb arcs de mig punt que dona a un balcó amb barana de fusta.
La façana és d'obra vista.
A la part superior, al segon pis hi ha la imatge d'una Mare de Déu.

## Referències

* 1 2 3 4 5 6 7 «Taverna de l'Aigua». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Tavellera

* Per a altres significats, vegeu «Tavellera (desambiguació)».
La Tavellera (Zygophyllum fabago) és una planta amb flor de la família de les zigofil·làcies.

## Característiques

És una planta originària de la zona mediterrània i de certes parts d'Àsia. Les tiges són llargues i primes amb fulles ovals molt resistents. Les flors són petites i creixen en rams compactes. Tenen un gust i olor similars a la tàpera. Els fruits són càpsules d'entre 2 i 3 cm de llargada.
Creix en mates compostes de plantes individuals, formant colònies denses. Prospera especialment en zones seques i sorrenques on altres espècies vegetals no poden créixer. També creix com a planta ruderal en llocs degradats i terrenys amb runes.
Sovint es considera una mala herba i és difícil d'eliminar, car és resistent als herbicides i la rel fa créixer una nova planta després de fragmentada i destruïda la planta que sobreeixia del sòl.

## Usos

Antigament les flors es conservaven confitades com un succedani de les tàperes. La planta conté un 0.002% de harmina, un alcaloide. Es feia servir a la medicina tradicional casolana com a antihelmíntic.

## Referències

* ↑ «Erowid Online Books : "Ayahuasca: alkaloids, plants, and analogs" by Keeper of the Trout». www.erowid.org. [Consulta: 30 abril 2008].

## Enllaços externs

* Jepson Manual Treatment
* Photos
# Tanetum

Tanetum o Tannetum era una ciutat de la Gàl·lia Cispadana situada a la Via Emília, entre Reggio i Parma, segons l'Itinerari d'Antoní.
El pretor Luci Manli Vulsó s'hi va haver de retirar l'any 218 aC, quan el territori no estava encara subjecte al poder romà, després de ser derrotat pels bois, on va ser assetjat allí pels guanyadors, segons diuen Polibi i Titus Livi. El seu nom ja no consta en cap més fet històric, però Plini el Vell i Claudi Ptolemeu el mencionen com una ciutat de la Gàl·lia Cispadana, encara que mai no va ser un lloc d'importància. Titus Livi en diu "vicus".

## Referències

* ↑ Smith, William (ed.). «Tanetum». Dictionary of Greek and Roman Geography (1854). [Consulta: 17 febrer 2021].
# Terra de telers

Terra de telers és una pel·lícula catalana del 2020 dirigida per Joan Frank Charansonnet. És un drama històric ambientat entre els anys vint i vuitanta del segle XX que transcorre en una colònia tèxtil. Es va estrenar als cinemes l'11 de desembre del 2020.

## Argument

L'any 1923 la família de la petita Julieta, de sis anys, fuig de la misèria del camp per establir-se en una colònia, però començar de nou en un nucli tancat no és fàcil. Els records d'una infància feliç marcats per la industrialització, l'ànima viva d'una nena que es converteix en dona i la duresa de la guerra fins a la caiguda de la dictadura acompanyen l'espectador durant més de 60 anys.

## Repartiment

* Ramon Godino com a Antoni Sorribes
* Laia Díaz com a Julieta (adolescent)
* Alba López com a Julieta (adulta anys 50)
* Montse Ribadellas com a Julieta (adulta anys 80)
* Gal·la Charansonnet com a Julieta (nena)
* Juna Charansonnet com a Blanca (nena)
* Sònia Guimerà com a Mercè Sorribes
* Marc Comabella com a Ton Sorribes
* Ricard Balada com a Moi (adolescent)
* Jaume Montané com a director Aymerich
* Jordi Pesarrodona com a Benet
* Joan Massotkleiner com a mossèn Celestí
* Joan Frank Charansonnet com a falangista Gonzalo
* Alain Chipot com a Jean-Pierre
* Miquel Sitjar com a Marc
* Albert Tallet com a Moi (gran)
* Angelina Llongueras com a Blanca (gran)
* Elena Codó com a Blanca (dona)
* Jordi Reverté com a director Tomàs
* Jaume Najarro com a Xiscu
* Julia Cano com a Blanca (adolescent)
* Aleix Rengel com a Jordi (marit Blanca, anys 80)
* Queralt Albinyana com a Blanca (anys 80)
* Robert Rodríguez com a Esteve Camprubí

## Producció

El film es rodà durant un any sencer al Berguedà, principalment a la Colònia Vidal i en altres colònies de la comarca: Cal Prat, Viladomiu Nou i Cal Rosal. En el rodatge hi van participar uns quaranta actors i 150 figurants. El director, Joan Frank Charansonnet, explicà que el film «desmitifica aquesta imatge tan dramàtica que s'ha donat a les colònies» i que es van voler abstenir de fer «cap judici».

## Referències

* 1 2 «L'emotiu viatge pel passat industrial del país de "Terra de telers", amb participació de TV3, arriba als cinemes». TV3, 10-12-2020.
* ↑ «Divendres s’estrena ‘Terra de telers’, un film de Joan Frank Charansonnet». El 3 de vuit, 10-12-2020.
# Tarqeq (satèl·lit)

Tarqeq, també conegut com a Saturn LII (designació provisional S/2007 S 1), és un satèl·lit natural de Saturn. El seu descobriment va ser anunciat per Scott S. Sheppard, David C. Jewitt, Jan Kleyna, and Brian G. Marsden el 13 d'abril de 2007, a partir d'observacions preses entre el 5 de gener de 2006 i el 22 de març de 2007.
El semieix major de S/2007 S 1 és de 17.910,6 milions de km i orbita a Saturn en 894.86 dies. L'òrbita té una inclinació de 49,9° respecte a l'eclíptica, i de 49,77° respecte a l'equador de Saturn, en una direcció retrògrada i amb una excentricitat orbital de 0,1081. El seu diàmetre és de set quilòmetres. És un membre del grup Inuit de satèl·lits irregulars.
Tarqeq va ser anomenat com a Tarqeq, el déu de la lluna inuit.

## Referències

* 1 2 Mpec 2007-G38: S/2007 S 1 13 d'abril de 2007 (discovery, prediscovery and ephemeris)
* ↑ Iauc 8836: S/2007 S 1, S/2007 S 2, and S/2007 S 3 (només amb subscripció) 11 de maig de 2007 (descoberta)
* ↑ Saturn's Known Satellites
* ↑ Iauc 8873: Satellites of Saturn (només per subscriptors) 2 de setembre 2007 (anomenament)
# Televisió d'Eivissa i Formentera

Televisió d'Eivissa i Formentera (TEF) és un canal de televisió local privat de les Pitiüses creat l'any 1996 i amb seu a Eivissa. El canal és propietat de la societat anònima del mateix nom i actualment forma part de Xarxa de Televisions Locals.

## Freqüències

Freqüència digital
* Canal 38 UHF: Pitiüses.

## Referències

* ↑ Televisió d'Eivissa i Formentera, Enciclopèdia d'Eivissa i Formentera

## Enllaços externs

* Televisió d'Eivissa i Formentera
# Temporada 1991-1992 del FC Barcelona (femení)

La temporada 1991-92 és la 4a en la història del Club Femení Barcelona.

## Desenvolupament de la temporada

Les jugadores queden segones classificades a la Lliga Nacional i eliminades a semifinals de la Copa de la Reina.

## Jugadores i cos tècnic
### Plantilla 1991-92

La plantilla i el cos tècnic del primer equip per a l'actual temporada (manca informació) són els següents:
| N. | Pos. | Nac. | Jugador |
| — | POR | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Roser Serra |
| N. | Pos. | Nac. | Jugador |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Kety Pulido |

### Cos tècnic 1991-92

* Entrenador: Luis de la Pena

## Partits

Victòria Empat Derrota

### Copa de la Reina

Passa de ronda degut al format de Copa d'aquell any.

## Referències

* ↑ Tomás Belenguer, Manuel. Barça femení. Història des dels orígens fins al triplet. Barcelona: Base, Desembre 2021, p. 103 i 116. ISBN 978-84-19007-00-1.
* 1 2 3 4 5 6 7 8 9 10 11 12 13 14 Tomás Belenguer, Manuel. Barça femení. Història des dels orígens fins al triplet. Barcelona: Base, Desembre 2021, p. 389. ISBN 978-84-19007-00-1.
# Tetragonopterus paucidens

Tetragonopterus paucidens és una espècie de peix de la família dels caràcids i de l'ordre dels caraciformes.

## Referències

* ↑ Cuvier, G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2: i-xviii + 1-532, (Pls. 9-10, in v. 4).
* ↑ BioLib (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Thirunalloor Karunakaran

Thirunalloor Karunakaran (en malayalam തിരുനല്ലൂർ കരുണാകരൻ, 8 d'octubre de 1924-5 de juliol de 2006) va ser un poeta i erudit indi de l'estat de Kerala.
# Tetraleurodes elaeocarpi

Tetraleurodes elaeocarpi és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Takahashi el 1950.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tetraleurodes errans

Tetraleurodes errans és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Bemis el 1904.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# The Shape of Things

The Shape of Things és una pel·lícula franco-anglo-estatunidenca de Neil LaBute, estrenada el 2003.

## Argument

Després de films lleugers com Nurse Betty i Possession, Neil LaBute retorna als temes de les seves pel·lícules anteriors amb aquest film fosc i corrosiu que tracta de relacions entre homes i dones. Adam (Paul Rudd) és un simple estudiant universitari que guanya diners en les seves hores de lleure com a guarda de seguretat al museu d'art de la universitat. Un vespre a la feina, Adam veu un altre estudiant que es prepara per desfigurar una estàtua -- Evelyn (Rachel Weisz), una bella especialista en art ofesa per la fulla de figuera que s'ha utilitzat per "censurar" una estàtua d'un home nu, i es prepara per canviar el membre dissimulat amb un esprai.
Adam no pot clavar una puntada de peu a Evelyn i fer-la fora del museu, i respon donant-li el seu número de telèfon. Adam i Evelyn comencen a quedar, i de la manera com desafia les seves idees sobre art i moralitat, comença a modelar Adam en la classe de xicot que preferiria. Sota la seva influència, Adam perd pes, es posa lents de contacte, canvia el seu pentinat, es comença a vestir millor, i assumeix una personalitat més fresca i més segura. Si ell abans era un noi més aviat avorrit i una mica anodí, ara ha guanyat en atractiu i ha començat a fer-se popular al campus universitari. Tanmateix, el canvi físic i emocional d'Adam no ha agradat als seus amics Jenny (Gretchen Mol) i a Philip (Frederick Weller), i aviat tindrà inesperades conseqüències per a tots, ja que els amics d'Adam no estan gaire d'acord amb les intencions d'Evelyn de "canviar" el seu xicot.

## Repartiment

* Gretchen Mol: Jenny
* Paul Rudd: Adam Sorenson
* Rachel Weisz: Evelyn Ann Thompson
* Fred Weller: Phillip

## Rebuda

* "Neil Labute lliura la seva pel·lícula més interessant i convincent fins a la data, encara que també és la més desagradable i pertorbadora."
* "LaBute té la més rara dels qualitats: una personalitat diferent a la resta. "

## Referències

* ↑ Rosenbaum, Jonathan. Chicago Reader. The Shape of Things (en anglès). Chicago Reader.
* ↑ Ebert, Roger. Chicago Sun-Times. The Shape of Things (en anglès). Chicago Sun-Times.
# The Shepherd of the Hills (pel·lícula de 1928)

The Shepherd of the Hills és una pel·lícula muda dirigida per Albert S. Rogell i protagonitzada per Alec B. Francis, Molly O’Day i John Boles. La pel·lícula, basada en la novel·la homònima de Harold Bell Wright (1907), es va estrenar l'1 de gener de 1928. Es considera una pel·lícula perduda. Existeixen altres versions de la pel·lícula amb el mateix títol que van ser dirigides pel mateix autor (la del 1919) i per Henry Hathaway (la del 1941).

## Argument

David Howitt, és un predicador carismàtic amb un passat fosc que arriba de la ciutat un dia a les muntanyes d'Ozark, a l'estat de Missouri, i és adoptat per una comunitat ramadera que l'anomenen el Pastor per les seves maneres suaus i amables. Allà trava amistat amb el vell Matt, un patriarca de la comunitat. El que aquest no sap el vell Matt és que anys abans el fill de Howitt, un artista buscant paisatges, havia deixat embarassada i abandonat a la filla de Matt que va morir en donar a llum.
En aquella comunitat es produeix anys després una sequera continuada amenaça la gent amb la fam i la ruïna. En aquest escenari la comunitat perd la fe en l '"home miraculós" i se'n burlen, tot i que els suplica que en mantinguin la fe. Mentrestant el jove Matt cerca matar l'home que va portar a la ruïna i a la mort la seva mare sense saber que ell és net del Pastor. L'arribada miraculosa de les pluges restableix la fe de la comunitat, i el pare de la noia traïda, el vell Matt, renuncia a venjar-se quan El Pastor confessa la culpa del seu fill.

## Repartiment

* Alec B. Francis (David Howitt, el Pastor)
* Molly O'Day (Sammy Lane)
* John Boles (Matt Jr.)
* Matthew Betz (Wash Gibbs)
* Romaine Fielding (Matt Sr.)
* Otis Harlan ("By Thunder")
* Joseph Bennett (Ollie)
* Maurice Murphy (Little Pete)
* Edythe Chapman (tieta Mollie)
* Carl Stockdale (Jim Lane)
* Marion Douglas (Maggie)
* John Westwood (el fill de Howitt)

## Referències

* ↑ «Shepherd of the Hills». The Film Daily, 26-02-1928, pàg. 6.
* ↑ «McCosh and Benthal to title». The Film Daily, 11-12-1927, pàg. 10.
* ↑ «The Shepherd of the Hills» (en anglès). American Film Institute Catalog. [Consulta: 28 març 2020].
* ↑ «The Shepherd Of The Hills» (en anglès). Performing Art Databases (Library of Congress of the USA), 1928. [Consulta: 28 març 2020].

## Enllaços externs

* The Shepherd of the Hills al catàleg de l'American Film Institute
# Timondes

Timondes (Thymondas, Θυμώνδας) fou un militar grec fill de Mentor de Rodes i nebot de Memnó de Rodes.
El rei Darios III de Pèrsia el va enviar el 333 aC a Lícia per comissionar a Farnabazos per succeir a Memnó en el comandament de la flota. L'exèrcit de terra, format per mercenaris grecs, havia de passar també sota el comandament de Farnabazos i dirigir-se a Síria a unir-se al rei.
A la batalla d'Issos al mateix any, Timondes amb els seus mercenaris van formar el centre dels perses. Després de la batalla, Timondes, Aristòmedes, Amintes fill d'Antíoc, i Bianor amb les seves forces es van dirigir a Trípoli de Fenícia on es van reunir amb la flota que els seus homes havien portat des de Lesbos, i van cremar els vaixells que no necessitaven i van conservar la resta; es van dirigir a Xipre i després a Egipte.
És possible que Timondes participés en l'intent d'Amintes d'assolir la sobirania a Egipte el 332 aC, que va acabar amb la mort dels grecs, doncs ja no se l'esmenta més.

## Referències

* Badian, Ernst (Cambridge, MA). "Thymondas." Brill's New Pauly. Antiquity volumes edited by: Hubert Cancik and, Helmuth Schneider. Brill Online, 2015. Reference. 28 de març del 2015 <http://referenceworks.brillonline.com/entries/brill-s-new-pauly/thymondas-e1213120>
# Theater am Schiffbauerdamm

El Theater am Schiffbauerdamm és un edifici ubicat en el carrer Schiffbauerdamm de la banda dreta del riu, en el centre del districte de Berlín, Alemanya. Es va inaugurar el 19 de novembre de 1892. Durant l'època nacional-socialista va ser un centre de l'organització Kraft durch Freude. Des de 1954 és la llar de la companyia teatral Berliner Ensemble, fundada el 1949 per Helene Weigel i Bertolt Brecht.

## Enllaços externs

* Pàgina web del teatre i de la companyia "Berliner Ensemble"
# Torre del Suro

La Torre del Suro és una torre construïda al barri del Guinardó de Barcelona durant la primera dècada del segle xx, d'estil modernista. Se'n desconeix l'origen del nom. L'any 1948 la seva propietària, Àngels Roca, la va donar als Germans Camils, que la convertiren en una residència hospitalària per a malalts de tuberculosi, malaltia típica de la postguerra. Al seu costat s'edificà la Casa de Repòs Sant Camil, inaugurada el 21 de novembre de 1954, amb 60 llits i un ampli dispensari. Uns anys més tard la institució dirigí els seus esforços a cuidar noies i nois amb disminucions psíquiques. El 1993 varen inaugurar, al costat de la casa de repòs, el Taller Escola Sant Camil. A la Torre del Suro hi va residir des que es va jubilar fins a la seva mort l'any 1996, Narcís Jubany, cardenal i arquebisbe de Barcelona.

## Referències

* ↑ La Torre del Suro Rutes Històriques per Barcelona

## Bibliografia

* Bou i Roura, Lluís. Ajuntament de Barcelona. Itineraris Horta-Guinardó. Ajuntament de Barcelona, 2002. Dipòsit legal B.22.877-2002. ISBN 84-7609-991-6.